
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 165 

24 Ιουλίου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

209. Σύσταση "Αυτοτελούς Τμήματος Κυκλοφορίας, 

Φωτεινής Σηματοδότησης και Τηλεματικής 2004" 
στη Γενική Γραμματεία Δημοσίων Έργων του Υ¬ 
πουργείου Περιβάλλοντος, Χωροταξίας και Δη- 
μοσίων'Εργων και τροποποίηση του Π.Δ. 69/1988 
(ΦΕΚ28/Α’). 1 

210. Επαγγελματικά δικαιώματα των κατόχων Διπλώ¬ 

ματος Ο.Ε.Ε.Κ. επιπέδου Μεταδευτεροβάθμιας 
Επαγγελματικής Κατάρτισης των ειδικοτήτων 
"Νοσηλευτική Τραυματολογία", "Νοσηλευτική Ο- 
γκολογικών Παθήσεων", "Νοσηλευτής Χειρουρ¬ 
γείου", "Νοσηλευτική Ατόμων με Ψυχικές Παθή¬ 
σεις" και "Νοσηλευτική Μονάδων Εντατικής Θε¬ 
ραπείας" των Ινστιτούτων Επαγγελματικής 
Κατάρτισης (Ι.Ε.Κ.) καιτωνπτυχιούχωνΤ.Ε.Ε. Α’ 
και Β’ κύκλου της ειδικότητας "Βοηθών Νοσηλευ¬ 
τών", καθώς και καθορισμός των προϋποθέσεων 
και της διαδικασίας χορήγησης της άδειας ασκή- 
σεως των ανωτέρω επαγγελμάτων. 2 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

Σύσταση "ΑυτοτελούςΤμήματος Κυκλοφορίας, Φωτεινής 
Σηματοδότησης και Τηλεματικής 2004" στη Γενική 
Γραμματεία Δημοσίων Έργων του Υπουργείου Περι¬ 
βάλλοντος, Χωροταξίας και Δημοσίων Έργων και τρο¬ 
ποποίηση του Π.Δ. 69/1988 (ΦΕΚ28/Α’). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 20 του Ν. 2503/97 (ΦΕΚ 107/Α/30.5.97). 

β) του Π.Δ. 69/88 (ΦΕΚ 28/Α/16.2.88)" Οργανισμός της 
Γενικής Γραμματείας Δημοσίων Εργων". 

2. Τις διατάξειςτου άρθρου 4παρ. 11 του Ν. 2819/2000 
"Ίδρυση εταιρείας Ολυμπιακό Χωριό 2004, προστασία Ο¬ 


λυμπιακών Συμβόλων και Σημάτων και άλλες διατάξεις" 
(ΦΕΚ 84Α/15.3.2000). 

3. Τις διατάξεις του άρθρου 29Α του Ν. 1558/85 ΦΕΚ 
137Α/26.7.85 "Κυβέρνηση και Κυβερνητικά Όργανα", το 
οποίο προστέθηκε με το άρθρο 27 του Ν. 2081/92 (ΦΕΚ 
154Α/92) και τροποποιήθηκε με το άρθρο 1 παρ. 2α του Ν 
2469/97 (ΦΕΚ 38Α/14.3.97) 

4. Την με αριθμό 18/22.4.2000 Πράξη του Υπουργικού 
Συμβουλίου (ΦΕΚ 125Α/2000). 

5. Το γεγονός ότι από τις διατάξεις του παρόντος προκα- 
λείται δαπάνη σε βάρος του κρατικού προϋπολογισμού ύ¬ 
ψους 180.000 δραχμών για κάθε οικονομικό έτος που θα α- 
ντιμετωπισθεί από τον ειδικό φορέα 31-120 ΚΑΕ 0237 και για 
το καθένα από τα επόμενα έτη από τις γραμμένες πιστώσεις 
προϋπολογισμού του Υ.ΠΕ.ΧΩ.Δ.Ε. για το σκοπό αυτό. 

6. Την αριθμ. ΔΙΔΚ/Φ. 1/2/11187/12.5.2000 Κοινή Από¬ 
φαση του Πρωθυπουργού και της Υπουργού Εσωτερι¬ 
κών, Δημόσιας Διοίκησης και Αποκέντρωσης για την ανά¬ 
θεση αρμοδιοτήτων στους Υφυπουργούς ΕΣ.Δ.Δ.Α. Λ. 
Τζανή και Κ. Καϊσερλή (ΦΕΚ630/Β’). 

7. Την με αριθμό 314/2001 γνωμοδότηση του Συμβουλί¬ 
ου της Επικράτειας μετά από πρόταση των Υπουργών Πε¬ 
ριβάλλοντος Χωροταξίας και Δημοσίων Έργων και Οικο¬ 
νομικών και του Υφυπουργού Εσωτερικών Δημόσιας Διοί¬ 
κησης και Αποκέντρωσης, αποφασίζουμε 

Άρθρο 1 

Σύσταση - Τίτλος. 

1. Συνιστάται στην Κεντρική Υπηρεσία της Γενικής 
Γ ραμματείας Δημοσίων Έργων, Αυτοτελές Τ μήμα Κυκλο¬ 
φορίας, Φωτεινής Σηματοδότησης και Τηλεματικής 2004 
το οποίο προστίθεται με στοιχείο ε στις Υπηρεσίες του άρ¬ 
θρου 1 του Π.Δ. 69/1988, όπως το άρθρο αυτό έχει τρο¬ 
ποποιηθεί και ισχύει. 

2. Το Αυτοτελές Τμήμα υπάγεται απευθείας στο Γενικό 
Γραμματέα Δημοσίων Έργων και ευρίσκεται σε άμεση 
συνεργασία με τη Διεύθυνση Μελετών Έργων Οδοποιίας 
[Π.Δ. 293/1991 (ΦΕΚ103/Α 1 )] και την Ειδική Υπηρεσία Δη¬ 
μοσίων Έργων (ΕΥΔΕ) για τη μελέτη και κατασκευή Ειδι¬ 
κών Συγκοινωνιακών Έργων του Λεκανοπεδίου Αττικής 
(ΕΥΔΕ/ΕΣΕΑ) [Π.Δ. 159/2000 (ΦΕΚ 139/Α’)]. 

Άρθρο 2 
Αρμοδιότητες. 

Το Αυτοτελές Τμήμα Κυκλοφορίας, Φωτεινής Σηματο- 

δότησης και Τηλεματικής 2004 έχει ως αποστολή τον έ¬ 
λεγχο και τη διαχείριση της κυκλοφορίας στα πλαίσια της 
διεξαγωγής των Ολυμπιακών Αγώνων του 2004. Οι αρμο- 
διότητές του είναι οι ακόλουθες: 

α) Ο έλεγχος και έγκριση από κυκλοφοριακή και μόνο ά¬ 
ποψη των μελετών συγκοινωνιακών έργων που αφορούν 
στο αντικείμενο της "ΕΥΔΕ/ΕΣΕΑ". 

β) Ο έλεγχος και έγκριση των μέτρων καθώς και των με¬ 
λετών διαχείρισης κυκλοφορίας κατά τη διάρκεια εκτέλε¬ 
σης των παραπάνω έργων. 

γ) Ο έλεγχος και έγκριση των μέτρων καθώς και των με¬ 
λετών διαχείρισης της κυκλοφορίας κατά τη διάρκεια διε¬ 
ξαγωγής των Ολυμπιακών Αγώνων αλλά και κατά τη διάρ¬ 
κεια των δοκιμαστικών εφαρμογών. 

δ) Ο έλεγχος και έγκριση των μελετών σήμανσης σχετι¬ 
κών με τα παραπάνω αντικείμενα. 

ε) Οι ενέργειες για την έκδοση των απαιτούμενων αστυ¬ 
νομικών αποφάσεων κατά περίπτωση για όλα τα παραπά¬ 
νω από τη Δ/νση Τροχαίας Αττικής. 

στ) Η συνεχής παρακολούθηση των παραπάνω μέτρων 
και ρυθμίσεων σε συνδυασμό μετά άλλα εκτελούμενα με¬ 
γάλα έργα στο Νομό Αττικής (π.χ. ΜΕΤΡΟ, ΑΤΤΙΚΗ ΟΔΟΣ, 
Λ. ΚΗΦΙΣΟΥ, ΑΕΡΟΔΡΟΜΙΟ) στο πλαίσιο της γενικότε¬ 
ρης διεξαγωγής της κυκλοφορίας στο Λεκανοπέδιο. 

ζ) Η εκπροσώπηση του Υ.ΠΕ.ΧΩ.Δ.Ε. στο "Αθήνα 2004" 
για θέματα κυκλοφορίας στα πλαίσια του στρατηγικού 
σχεδίου μεταφορών για τους Ολυμπιακούς Αγώνες του 
2004, καθώς και για τον έλεγχο των σχετικών κυκλοφο- 
ριακών μελετών σε συνεργασία με την Οργανωτική Επι¬ 
τροπή Ολυμπιακών Αγώνων "Αθήνα 2004 Α.Ε.". 

η) Η συλλογή στοιχείων κυκλοφορίας στο βασικό οδικό 
δίκτυο του Νομού Αττικής για τις ανάγκες σχεδιασμού 
της κυκλοφορίας στα πλαίσια διεξαγωγής των Ολυμπια¬ 
κών Αγώνων 2004. Η συλλογή και επεξεργασία των στοι¬ 
χείων αυτών. 

θ) Ο έλεγχος και έγκριση μελετών φωτεινής σηματοδό¬ 
τησης που αφορούν στο αντικείμενο των μελετών και έρ¬ 
γων της "ΕΥΔΕ/ΕΣΕΑ". 

ι) Ο έλεγχος και έγκριση των μελετών προσαρμογής 
φωτεινής σηματοδότησης κατά τη διάρκεια εκτέλεσης 
των παραπάνω έργων. 

ια) Ο έλεγχος και έγκριση των μελετών προσαρμογής 
φωτεινής σηματοδότησης κατά τη διάρκεια διεξαγωγής 
των Ολυμπιακών Αγώνων αλλά και κατά τη διάρκεια των 
δοκιμαστικών εφαρμογών. 

ιβ) Η έγκριση μελετών τηλεματικής που αφορούν στην ε¬ 
ξυπηρέτηση των αναγκών διεξαγωγής της κυκλοφορίας. 

ιγ) Ο έλεγχος και η λειτουργία του ολοκληρωμένου συ¬ 
στήματος διαχείρισης της κυκλοφορίας του Νομού Αττι¬ 
κής σε συνεργασία με όλους τους υπόλοιπους εμπλεκό¬ 
μενους σχετικά φορείς. 

Άρθρο 3 

Προϊστάμενος Αυτοτελούς Τμήματος. 

Του Αυτοτελούς Τμήματος Κυκλοφορίας, Φωτεινής Ση¬ 
ματοδότησης και Τηλεματικής 2004 προΐσταται υπάλλη¬ 
λος κατηγορίας πανεπιστημιακής εκπαίδευσης των κλά¬ 
δων Πολιτικών Μηχανικών ή Αγρονόμων Τοπογράφων 
Μηχανικών. 

Άρθρο 4 
Ισχύς. 

Η ισχύς του Διατάγματος αυτού αρχίζει από την δημο¬ 


σίευσή του στην Εφημερίδατης Κυβερνήσεως. Από την η¬ 
μερομηνία αυτή παύει να ισχύει η αριθμ. ΔΟ/οικ/1/151/ 
Φ 1094/27.6.2000 (ΦΕΚ 849/Β’) Απόφαση του Υπουργού 
Περιβάλλοντος, Χωροταξίας και Δημοσίων Έργων. 

Στον Υπουργό Περιβάλλοντος, Χωροταξίας και Δημο- 
σίων'Εργων αναθέτουμε τη δημοσίευση και εκτέλεση του 
παρόντος Διατάγματος. 

Αθήνα, 18 Ιουλίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΟΙΚΟΝΟΜΙΚΩΝ 

Λ. ΤΖΑΝΗΣ Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
& ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 
-♦- 

( 2 ) 

Επαγγελματικά δικαιώματα των κατόχων Διπλώματος 
Ο.Ε.Ε.Κ. επιπέδου Μεταδευτεροβάθμιας Επαγγελμα¬ 
τικής Κατάρτισης των ειδικοτήτων "Νοσηλευτική 
Τραυματολογία", "Νοσηλευτική Ογκολογικών Παθή¬ 
σεων", "Νοσηλευτής Χειρουργείου", "Νοσηλευτική Α¬ 
τόμων με Ψυχικές Παθήσεις" και "Νοσηλευτική Μονά¬ 
δων Εντατικής Θεραπείας" των Ινστιτούτων Επαγγελ¬ 
ματικής Κατάρτισης (Ι.Ε.Κ.) και των πτυχίούχωνΤ.Ε.Ε. 
Α’ και Β’ κύκλου της ειδικότητας "Βοηθών Νοσηλευ¬ 
τών", καθώς και καθορισμός των προϋποθέσεων και 
της διαδικασίας χορήγησης της άδειας ασκήσεως των 
ανωτέρω επαγγελμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφίου ζ’ της παραγράφου 3 του 
άρθρου 2 και της παραγράφου 3 του άρθρου 6 του Ν. 
2009/92 "Εθνικό Σύστημα Επαγγελματικής Εκπαίδευσης 
και Κατάρτισης και άλλες διατάξεις (ΦΕΚ 18/ Α71992), ό¬ 
πως τροποποιήθηκε και ισχύει. 

2. Τις διατάξεις της παραγράφου 8 του άρθρου 5 του 
Ν. 1579/1985 "Ρυθμίσεις για την εφαρμογή και ανάπτυξη 
του ΕΣΥ και άλλες διατάξεις" (ΦΕΚ 217/Α’/23.12.85). 

3. Την αριθμ. 3/2000 απόφαση του Κεντρικού Συμβουλί¬ 
ου Υγείας (Συν. Ολομ. 164/2.11.2000). 

4. Την αριθμ. 2850/2000 ΦΕΚ 565/Β’Απόφαση του Πρω¬ 
θυπουργού και Υπουργού Υγείας και Πρόνοιας "Ανάθεση 
αρμοδιοτήτων στους Υφυπουργούς Υγείας και Πρόνοιας 
Χριστίνα Σπυράκη και Δημήτριο Θάνο". 

5. Την, υπ’ αριθμ. 2/25.1.2001, Γνώμη του Διοικητικού 
Συμβουλίου του Ο.Ε.Ε.Κ. 

6. Το άρθρο 29Ατου Ν. 1558/85 "Κυβέρνηση και Κυβερ¬ 
νητικά όργανα" (Α’ 137) όπως προστέθηκε με το άρθρο 27 
του Ν.2081/1992 (Α’ 154) καιαντικαταστάθηκεαπότο άρ¬ 
θρο 1 παρ. 2 εδάφ. α του Ν. 2469/1997 (Α’ 38) και το γε¬ 
γονός ότι από τις διατάξεις του παρόντος δεν προκαλεί- 
ται δαπάνη σε βάρος του Κρατικού Προϋπολογισμού. 

7. Την, υπ’ αριθμ. 219/2001, Γνωμοδότηση του ΣτΕ, ύ¬ 
στερα από πρόταση του Υπουργού Εθνικής Παιδείας και 
Θρησκευμάτων και του Υφυπουργού Υγείας και Πρόνοι¬ 
ας, αποφασίζουμε: 

Άρθρο 1 

Στους κατόχους Διπλώματος Ο.Ε.Ε.Κ. επιπέδου Μετα- 
δευτεροβάθμιας Επαγγελματικής Κατάρτισης, των ειδι¬ 
κοτήτων "Νοσηλευτική Τραυματολογία", "Νοσηλευτική Ο- 
γκολογικών Παθήσεων", "Νοσηλευτής Χειρουργείου", 
"Νοσηλευτική Ατόμων με Ψυχικές Παθήσεις", και "Νοση¬ 
λευτική Μονάδων Εντατικής Θεραπείας" των Ι.Ε.Κ. και 
στους κατόχους πτυχίου των Τ.Ε.Ε.Α'και Β’ κύκλου της ει¬ 
δικότητας "Βοηθών Νοσηλευτών" χορηγείται άδεια άσκη¬ 
σης επαγγέλματος Βοηθού Νοσηλευτή. 

Άρθρο 2 

Περιγραφή καθηκόντων 

I. Οι νοσηλευτικές πράξεις που ασκούνται από τους κα¬ 
τόχους Διπλώματος Επαγγελματικής Κατάρτισης επιπέ¬ 
δου Μεταδευτεροβάθμιας Επαγγελματικής Κατάρτισης 
του Ν. 2009/92, των ειδικοτήτων "Νοσηλευτική Τραυμα¬ 
τολογία", "Νοσηλευτική Ογκολογικών Παθήσεων", "Νοση¬ 
λευτής Χειρουργείου", "Νοσηλευτική Ατόμων με Ψυχικές 
Παθήσεις" και "Νοσηλευτική Μονάδων Εντατικής Θερα¬ 
πείας" των Ι.Ε.Κ. και από τους πτυχιούχους των Τ.Ε.Ε. Α’ 
και Β’ κύκλου της ειδικότητας "Βοηθών Νοσηλευτών", με¬ 
τά από ανάθεση από τον υπεύθυνο νοσηλευτή τριτοβάθ¬ 
μιας εκπαίδευσης, είναι οι ακόλουθες: 

1. Γενική και τοπική καθαριότητα του αρρώστου. 

2. Βοήθεια, φροντίδα και υποστήριξη του αρρώστου 
που πάσχει από χρόνιο ανίατο νόσημα ή έχει υποστεί α¬ 
τύχημα ή έχει κακοποιηθεί. 

3. Φροντίδα επιπλοκών από κατάκλιση με σκοπό την 
πρόληψη. 

4. Πρόκληση ούρησης μόνο με φυσικά μέσα. 

5. Παρακολούθηση λειτουργίας παροχετεύσεων. 

6. Λήψη μέτρωνπεριοριστικώνγιατηνασφάλειατου αρ¬ 
ρώστου. 

7. Μέτρηση ζωτικών σημείων (σφίξεις, πίεση, θερμο¬ 
κρασία). 

8. Συλλογή δειγμάτων εκκρίσεων. 

9. Εφαρμογή φυσικών μεθόδων για την πρόκληση υπο¬ 
θερμίας - υπερθερμίας. 

10. Μέτρηση προσλαμβανομένων και αποβαλλομένων 
υγρών. 

11. Τοπική προεγχειρητική προετοιμασία. 

12. Απλές επιδέσεις. 

13. Βοήθεια στην αφαίρεση παροχετεύσεων. 

14. Βοήθεια στην τοποθέτηση νάρθηκα. 

15. Εκκενωτικό υποκλυσμό. 

16. Φροντίδα της καθαριότητας του χώρου και των ερ¬ 
γαλείων. 

17. Προετοιμασία των χρησιμοποιούμενων εργαλείων, 
του επιδεσμικού υλικού και ιματισμού για την αποστείρω¬ 
ση. 

18. Ταξινόμηση εργαλείων, οργάνων, συσκευών, ιματι¬ 
σμού, ορρών, φαρμακευτικού υλικού, αναλωσίμων, κ.λ.π. 

19. Έλεγχος της λειτουργίας των εργαλείων και σχετι¬ 
κή αναφορά στους αρμοδίους. 

20. Παρακολούθηση της λειτουργίας απλών συσκευών 
και οργάνων, των οποίων γνωρίζει τη λειτουργία, καθώς 
και πιθανές βλάβες τους και σχετική αναφορά στους αρ¬ 
μοδίους. 

21. Διευθέτηση κλίνης (στρώσιμο κλίνης ασθενούς), α¬ 
πλή ή με κατακεκλιμένο άτομο). 

Επίσης, οποιαδήποτε νοσηλευτική πράξη του ανατίθε¬ 


ται από τον υπεύθυνο νοσηλευτή τριτοβάθμιας εκπαίδευ¬ 
σης, υπό την προϋπόθεση ότι την αποκλειστική ευθύνη 
φέρει ο νοσηλευτής, ο οποίος και κρίνει εάν ο διπλωμα¬ 
τούχος των ειδικοτήτων "Νοσηλευτής Χειρουργείου, "Νο¬ 
σηλευτική Τραυματολογία", "Νοσηλευτική Ογκολογικών 
Παθήσεων", "Νοσηλευτική ατόμων με Ψυχικές Παθήσεις" 
και "Νοσηλευτική Μονάδων Εντατικής Θεραπείας" των 
Ι.Ε.Κ., καιοπτυχιούχοςτωνΤ.Ε.Ε. Α’ και Β’ κύκλου της ει¬ 
δικότητας "Βοηθών Νοσηλευτών" δύναται στην συγκεκρι¬ 
μένη περίπτωση να εκτελέσει, με ασφάλεια για την υγεία 
του αρρώστου, την, εν λόγω, εργασία. 

II. Οι κάτοχοι Διπλώματος Επαγγελματικής Κατάρτισης 
επιπέδου Μεταδευτεροβάθμιας Επαγγελματικής Κατάρ¬ 
τισης του Ν. 2009/92, των ειδικοτήτων "Νοσηλευτική 
Τραυματολογία", "Νοσηλευτική Ογκολογικών Παθήσε¬ 
ων", "Νοσηλευτής Χειρουργείου", "Νοσηλευτική Ατόμων 
με Ψυχικές Παθήσεις" και "Νοσηλευτική Μονάδων Εντα¬ 
τικής Θεραπείας" των Ι.Ε.Κ., και οι κάτοχοι πτυχίου των 
Τ.Ε.Ε. Α’ και Β’ κύκλου της ειδικότητας "Βοηθών Νοση¬ 
λευτών" ασκούν επείγουσες νοσηλευτικές πράξεις και ε¬ 
φαρμόζουν πρώτες βοήθειες, όπως είναι οι ακόλουθες: 

1. Ίσχαιμη περίδεση. 

2. Ακινητοποίηση κατάγματος. 

Άρθρο 3 

Η άδεια άσκησης επαγγέλματος των κατόχων Διπλώ¬ 
ματος Επαγγελματικής Κατάρτισης του Ν. 2009/92, των 
ειδικοτήτων "Νοσηλευτική Τραυματολογία", "Νοσηλευτι¬ 
κή Ογκολογικών Παθήσεων", "Νοσηλευτής Χειρουργεί¬ 
ου", "Νοσηλευτική Ατόμων με Ψυχικές Παθήσεις" και "Νο¬ 
σηλευτική Μονάδων Εντατικής Θεραπείας" των Ι.Ε.Κ. και 
των κατόχων πτυχίου των Τ.Ε.Ε. Α’ και Β’ κύκλου της ειδι¬ 
κότητας "Βοηθών Νοσηλευτών" χορηγείται από τις αρμό¬ 
διες υπηρεσίες του Υπουργείου Υγείας και Πρόνοιας, 
σύμφωνα με τις παρακάτω προϋποθέσεις: 

α) στους κατόχους Διπλώματος Επαγγελματικής Κα¬ 
τάρτισης επιπέδου Μεταδευτεροβάθμιας Επαγγελματι¬ 
κής Κατάρτισης (Ο.Ε.Ε.Κ.) των Ινστιτούτων Επαγγελματι¬ 
κής Κατάρτισης (Ι.Ε.Κ.) μετά από πρακτική άσκηση τριών 
(3) μηνών, στην οποία συμπεριλαμβάνεται και ο χρόνος 
προαιρετικής πρακτικής άσκησης των καταρτιζομένων, 
όπως εκάστοτε ρυθμίζεται με απόφαση του Υπουργού Ε¬ 
θνικής Παιδείας και Θρησκευμάτων, σύμφωνα με την πα¬ 
ράγραφο 4 του άρθρου 5 του Ν. 2009/92 "Εθνικό Σύστη¬ 
μα Επαγγελματικής Εκπαίδευσης και Κατάρτισης και άλ¬ 
λες διατάξεις" όπως τροποποιήθηκε και ισχύει. 

β) στους κατόχους πτυχίου επιπέδου 3 (Τ.Ε.Ε. Β’ κύ¬ 
κλου σπουδών) της ανωτέρω ειδικότητας μετά από πρα¬ 
κτική άσκηση έξι (6) μηνών και 

γ) στους κατόχους πτυχίου επιπέδου 2 (Τ.Ε.Ε. Α’ κύκλου 
σπουδών) της ανωτέρω ειδικότητας μετά από πρακτική ά¬ 
σκηση δώδεκα (12) μηνών. 

Με απόφαση του Υπουργού Υγείας και Πρόνοιας καθο¬ 
ρίζονται τα απαιτούμενα δικαιολογητικά, καθώς και κάθε 
λεπτομέρεια σχετικά με τη διαδικασία χορήγησης της εν 
λόγω άδειας. 

Άρθρο 4 

Από τη δημοσίευση του παρόντος καθιερώνεται ο ε¬ 
παγγελματικός τίτλος του Βοηθού Νοσηλευτή - τριας 
στους κατόχους πτυχίων των: 

1. Μέσων Τεχνικών Επαγγελματικών Νοσηλευτικών 
Σχολών (Μ.Τ.Ε.Ν.Σ) 

2. Τεχνικών Επαγγελματικών Λυκείων (Τ.Ε.Λ.) Νοσηλευ¬ 
τικής κατεύθυνσης 

3. Ινστιτούτων Επαγγελματικής Κατάρτισης (Ι.Ε.Κ.) Νο¬ 
σηλευτικής 

4. Τεχνικών Επαγγελματικών Εκπαιδευτηρίων (Τ.Ε.Ε.) 
Α’ κύκλου Βοηθών Νοσηλευτών 

5. Τεχνικών Επαγγελματικών Εκπαιδευτηρίων (Τ.Ε.Ε.) 
Β’ κύκλου Βοηθών Νοσηλευτών 

6. Σχολών της αλλοδαπής ισοτίμων προς τις ανωτέρω 
Σχολές. 

Άρθρο 5 

1. Υφιστάμενες ευνοϊκότερες διατάξεις για τη χορήγη¬ 
ση άδειας άσκησης επαγγέλματος στους πτυχιούχους 
των Μ.Τ.Ε.Ν. Σχολών και των Τ.Ε.Λ. δεν θίγονται από τις 
διατάξεις του παρόντος. 

2. Οι άδειες άσκησης επαγγέλματος που έχουν ήδη χο¬ 
ρηγηθεί στους πτυχιούχους των Μ.Τ.Ε.Ν. Σχολών, των 


Τ.Ε.Λ., των Τ.Ε.Ε. Α’ και Β’ κύκλου σπουδών και ισοτίμων 
Σχολών της ημεδαπής ή αλλοδαπής εξακολουθούν να ι¬ 
σχύουν. 

Άρθρο 6 

Η ισχύς του παρόντος Διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων α¬ 
νατίθεται η δημοσίευση και εκτέλεση του παρόντος Δια¬ 
τάγματος. 

Αθήνα, 18 Ιουλίου 2001 

